बारिश का पानी रोकने को पूरी ताकत लगा दें बीडीओ
झारखंडमें पिछले 9 साल से लगातार बारिश में कमी आई है। 200 मिमी रेनफॉल घट गया है। ऐसे में बारिश का पानी रोकना सबसे बड़ी चुनौती है। वर्ष 2016 में बारिश का पानी नदी या नाला से होकर यूं ही नहीं बहे, इसके लिए अभी से ही प्रयास करना जरूरी है। सभी बीडीओ अपने-अपने प्रखंडों में पूरी ताकत लगा दें, ताकि बारिश का पानी रोक कर उसका उपयोग सिंचाई कार्य में किया जा सके। ये बातें ग्रामीण विकास विभाग के प्रधान सचिव एनएन सिन्हा ने बुधवार को योजना बनाओ अभियान पर आयोजित कार्यशाला में कही। सर्ड परिसर में आयोजित कार्यशाला में दक्षिणी छोटानागपुर प्रमंडल के रांची, गुमला, सिमडेगा, लोहरदगा और खूंटी जिला के डीडीसी और बीडीओ शामिल हुए। सचिव ने सभी पदाधिकारियों को योजना बनाओ अभियान के उद्देश्य की जानकारी देते हुए उसे लागू करने के तरीके बताए। मौके पर रांची के डीडीसी वीरेंद्र सिंह, एडीएम लॉ एंड ऑर्डर गिरिजा शंकर, सुमन पाठक, अंकिता अग्रवाल सहित अन्य पदाधिकारी उपस्थित थे।
महत्वपूर्णहै सामुदायिक प्लानर की भूमिका, चयन वरीयता क्रम में करें
सचिवने कहा कि योजना बनाओ अभियान में पंचायत प्लानिंग दल की महत्वपूर्ण भूमिका है। इस दल में सामुदायिक प्लानर का चयन सावधानीपूर्वक वरीयता क्रम में किया जाए। उन्होंने कहा कि प्रत्येक टोला में तीन दिनों तक बैठक कर योजना बनाई जाएगी। इसमें प्लानिंग दल के सदस्यों को ग्रामीणों द्वारा चयनित योजना का निरीक्षण भी करना है, ताकि संबंधित योजना से आजीविका के और कौन से साधनों को जोड़ा जा सकता है, इसकी जानकारी हो सके। उन्होंने कहा कि सभी पंचायतों में एक तालाब की योजना अनिवार्य रूप से लेनी है।
hin_Deva hin_Deva hin_Deva hin_Deva